als_Latn dik_Latn tur_Latn
Kosova mikpritëse e Konferencës ministrore “Western Balkans’ 6”
19.03.2015 | 19:50
Kosova do të jetë nikoqire e konferencës ministrore të gjashtë shteteve të Ballkanit Perëndimor, “Western Balkans’ 6”, ku do të diskutohen projektet konkrete ekonomike të karakterit rajonal, me theks të veçantë në investimet në infrastrukturë.
Kjo konferencë vjen pas konferencës së Berlinit, të organizuar nga kancelarja gjermane, Angela Merkel, me synim nxitjen e bashkëpunimit ekonomik në mes të vendeve të rajonit, njofton kumtesa nga mpj .
Konferenca “Western Balkans’ 6” do t’i zhvillojë punimet më 25 mars 2015, në “Swiss Diamond Hotel”, në Prishtinë.
Në mesin e pjesëmarrësve në konferencë do të jenë ministrat e jashtëm dhe ata të infrastukturës të vendeve të rajonit si dhe Komisioneri i Bashkimit Evropian për Politikë të Fqinjësisë Evropian dhe Negocim të Zgjerimit, z. Johanes Han, dhe komisionerja evropiane për transport, znj. Violeta Bulc (përmes një video-mesazhi).
als_Latn unk als_Latn als_Latn als_Latn als_Latn